കുറച്ചുനാളായി ഈ പണി തുടങ്ങിയിട്ട് എന്നെ വിവാദങ്ങളില് വലിച്ചിടാന് ചിലര് ശ്രമിക്കുന്നുണ്ട് ഡല്ഹിയില് വന്നത് കോട്ടയത്തെ ഡിസിസി പ്രസിഡന്റിനെ തീരുമാനിക്കാന് ആണെന്നും വ്യാജവാര്ത്ത വന്നു ഡിസിസി അദ്ധ്യക്ഷന് ആകാന് ഞാന് ശ്രമിച്ചിട്ടില്ല കോണ്ഗ്രസിലെ കലങ്ങി മറിയലുകള്ക്ക് ഇടെ ചാണ്ടി ഉമ്മന്റെ ഫേസ്ബുക്ക് ലൈവ് തിരുവനന്തപുരം: ഡിസിസി അദ്ധ്യക്ഷ പട്ടികയുമായി ബന്ധപ്പെട്ട് തനിക്ക് നേരെ ഉയര്ന്ന ആരോപണങ്ങളില് മറുപടിയുമായി ഉമ്മന് ചാണ്ടിയുടെ മകന് ചാണ്ടി ഉമ്മന്. താന് ഡല്ഹിയില് വന്നത് കോട്ടയത്തെ ഡിസിസി പ്രസിഡന്റ്ിനെ തീരുമാനിക്കാനാണെന്നത് വ്യാജ വാര്ത്തയാണെന്നും താന് ആരുടെയും പേരുകള് നിര്ദ്ദേശിച്ചിട്ടില്ലെന്നും ചാണ്ടി ഉമ്മന് പറഞ്ഞു. വാര്ത്തകളുടെ നിജസ്ഥിതി അന്വേഷിക്കാതെ പ്രസിദ്ധീകരിക്കരുതെന്നും മാധ്യമങ്ങളോട് ചാണ്ടി ഉമ്മന് അഭ്യര്ത്ഥിച്ചു. ചാണ്ടി ഉമ്മന് പറഞ്ഞത്: കഴിഞ്ഞ കുറച്ചുനാളുകളായി ചിലര് എന്നെ വിവാദങ്ങളിലേക്ക് വലിച്ചിടാന് ശ്രമിക്കുന്നുണ്ട്. ഡിസിസി പ്രസിഡന്റ് ആകാന് ഞാന് ശ്രമിച്ചിട്ടില്ല. ഞാന് ഡല്ഹിയില് വന്നത് കോട്ടയത്തെ ഡിസിസി പ്രസിഡന്റ്ിനെ തീരുമാനിക്കാനാണെന്ന് പറഞ്ഞ് ചില മാധ്യമങ്ങള് വാര്ത്ത നല്കിയതായി ശ്രദ്ധയില്പ്പെട്ടു. ഇത് തികച്ചും വ്യാജ വാര്ത്തയാണ്. ഞാന് ആരുടെയും പേരുകള് നിര്ദ്ദേശിച്ചിട്ടില്ല. പറയാന് ഉദേശിക്കുന്നുമില്ല. ആര്ക്കും പദവി വാങ്ങി നല്കാന് സമ്മര്ദ്ദം ചെലുത്തിയിട്ടില്ല. ഇങ്ങനെയൊരു വാര്ത്ത നല്കും മുന്പ് മാധ്യമങ്ങള് എന്നോട് ചോദിക്കേണ്ട ബാധ്യതയുണ്ടായിരുന്നു. നേരത്തെ കോണ്ഗ്രസ് ഡിസിസി അദ്ധ്യക്ഷന്മാരുടെ പട്ടികയുമായി ബന്ധപ്പെട്ട് ചര്ച്ചകള്ക്കിടെ ചാണ്ടി ഉമ്മന്റെ പേര് ഉയര്ന്നു വന്നിരുന്നു. ചാണ്ടി ഉമ്മന് ഡല്ഹിയില് ഫില്സണിനെതിരെ കരുക്കള് നീക്കിയെന്ന പ്രചാരണവും ശക്തമാണ്. പുതുപ്പള്ളി, കോട്ടയം അസംബ്ലി മണ്ഡലങ്ങളിലെ അടുത്ത കോണ്ഗ്രസ് സ്ഥാനാര്ത്ഥികള് സംബന്ധിച്ച ചര്ച്ചകളിലേക്കുള്ള വഴി തുറക്കലുകൂടിയായി സമീപകാല സംഭവങ്ങള്. നേരത്തെയും താന് ഡിസിസി പ്രസിഡന്റ് ആകാന് ശ്രമിക്കുന്നുവെന്ന വാര്ത്ത ചാണ്ടി ഉമ്മന് തള്ളിയിരുന്നു കോട്ടയം ഡിസിസി പ്രസിഡന്റ് സ്ഥാനത്തേക്ക് എന്റെ പേര് പരിഗണിക്കുന്നു എന്ന തരത്തിലുള്ള വാര്ത്തകള് വ്യാപകമായി പ്രചരിക്കുന്നതായി ഈ ദിവസങ്ങളില് ശ്രദ്ധയില്പെട്ടു. അടിസ്ഥാന രഹിതമായ ഇത്തരം അഭ്യൂഹങ്ങളെ ആരംഭത്തില് തന്നെ ഇല്ലാതാക്കുവാന് ആഗ്രഹിക്കുന്നു. പ്രവര്ത്തന പരിചയം കൊണ്ടും മികവ് കൊണ്ടും എന്നെക്കാള് ഈ സ്ഥാനത്തിന് അര്ഹരായവര് പാര്ട്ടിയിലുണ്ട്. വ്യാജ പ്രചാരണങ്ങളെ പുറന്തള്ളുക അതേസമയം, വിദ്യാര്ത്ഥി, യുവജനരംഗം മുതലുള്ള മുതിര്ന്ന നേതാവും ഉമ്മന് ചാണ്ടി പട്ടികയിലെ ആദ്യ പേരുകാരനുമായ അഡ്വ. ഫില്സണ് മാത്യുവിനെ തടഞ്ഞതിലെ അസ്വാരസ്യം കോട്ടയത്തുണ്ട്. ഫില്സണുവേണ്ടി രംഗത്തുണ്ടായിരുന്ന കോട്ടയത്തെ പ്രബലമായ വിഭാഗവും തീരുമാനത്തില് നിരാശരാണ്.കോട്ടയം, ഇടുക്കി ജില്ലകളുമായി ബന്ധപ്പെട്ട് തന്റെ പേര് അനാവശ്യമായി വലിച്ചിഴച്ചുവെന്ന് ഉമ്മന് ചാണ്ടി നീരസം പ്രകടിപ്പിച്ചിരുന്നു. കോട്ടയത്തെ സംബന്ധിച്ച് പാനലാണു ചോദിച്ചത്. ആ പാനലില് നാട്ടകം സുരേഷ്, ഫില്സണ് മാത്യൂസ്, ജോമോന് ഐക്കര എന്നീ 3 പേരുകളുണ്ടായിരുന്നു. പാനല് ചോദിച്ചതു കൊണ്ടാണ് 3 പേരുകള് നല്കിയത്. ഒരാളുടെ പേര് ചോദിച്ചിരുന്നെങ്കില് ഒന്നു കൂടി ചര്ച്ച ചെയ്ത് തീരുമാനിക്കുമായിരുന്നു. ഇടുക്കി ഡിസിസിയില് ഇപ്പോള് വച്ചിരിക്കുന്ന പ്രസിഡന്റിനായി താന് നിര്ബന്ധിച്ചു എന്നാണ് പ്രചാരണം. ഇപ്പോഴത്തെ പ്രസിഡന്റിന്റെ പേര് താന് പറയുമെന്ന് അദ്ദേഹം പോലും പ്രതീക്ഷിക്കില്ലെന്നും ഉമ്മന് ചാണ്ടി പറഞ്ഞിരുന്നു. Stories you may Like